*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*16. számú előterjesztés*

Bátaszék Város Önkormányzat Képviselő-testületének 2022. január 26-án

16 órakor megtartandó ülésére

TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt pályázatának benyújtásához szükséges megalapozó dokumentumok készítésére vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Nagyné Gyura Györgyi pénzügyi  irodavezető**Tárgyalja:**PG Bizottság 2022.01.25. |

 **Tisztelt Képviselő-testület!**

Közzétételre került a 2021-27-es időszak egyes pályázati felhívásai. A TOP\_Plusz-3.3.2-21 Helyi egészségügyi és szociális infrastruktúra fejlesztése pályázat keretében támogatható a jó minőségű közszolgáltatásokhoz való hozzáférés javítása érdekében egészségügyi alapellátás, járóbeteg szakellátás, prehospitális sürgősségi ellátás, valamint szociális alapszolgáltatások és gyermekjóléti alapellátások fejlesztése. Többek között:

infrastruktúra fejlesztés, beleértve:

1) már működő ellátások fejlesztését (kivéve: jelzőrendszeres házi segítségnyújtás esetén)

2) férőhelyek bővítését (kivéve: házi segítségnyújtás, jelzőrendszeres házi segítségnyújtás esetén),

3) új szolgáltatások létrehozását (kivéve: idősek nappali ellátása, házi segítségnyújtás, jelzőrendszeres házi segítségnyújtás esetén),

4) főzőkonyha, tálaló vagy melegítő konyha fejlesztését.

Az 1) – 3) alpontokban megnevezett tevékenységek keretében támogatható:

1) felújítás, korszerűsítés (beleértve az épületgépészeti, épületvillamossági és épületszerkezeti fejlesztéseket),

2) átalakítás,

3) bővítés,

4**) új épület építése**,

5) ingatlankiváltás,

6) funkciójukat vesztett épületek hasznosítása, funkcióváltás.

7) az épülethez tartozó, telekhatáron belüli külső terek (udvar, zöld terület) kialakítása, átalakítása, felújítása (beleértve kerítés építését, felújítását).

Támogatási kérelemhez csatolandó mellékletek listája:

1) Megalapozó dokumentum (digitálisan előállított, kereshető PDF formátumban), annak mellékleteként:

A fenntartó vagy az ingatlan tulajdonosának hozzájáruló támogató nyilatkozata a projekt benyújtásához (Amennyiben intézménynek helyt adó ingatlan tulajdonosa különbözik az intézménynek fenntartójától.)

Fejlesztéssel érintett intézmény alapító vagy létesítő okirata (Helyi önkormányzat esetén Törzskönyvi igazolás is elfogadható!)

 Szolgáltatói nyilvántartásba vételt igazoló dokumentum (működési engedély)

Nyilatkozat: illeszkedés a helyi önkormányzat szociális szolgáltatástervezési koncepciójához/támogató önkormányzati döntés. Amennyiben a projekt keretében férőhelybővítés/új szolgáltatás létrehozása történik, a projektnek illeszkednie kell a helyi önkormányzat szociális szolgáltatástervezési koncepciójához, melyről nyilatkoznia szükséges. Ha a fejlesztéssel érintett település nem rendelkezik szolgáltatástervezési koncepcióval, akkor támogató önkormányzati döntést kell csatolni.

 Nyilatkozat főzőkonyha fejlesztéséről (amennyiben releváns)

**Építési beruházás esetén helyszínrajz, vázlatrajz (jelenlegi és tervezett állapot bemutatása) és rövid műszaki leírás**

Nyilatkozat épületenergetikai korszerűsítésről (amennyiben releváns)

**Beszerzendő eszközök listája (amennyiben releváns)**

A fejlesztendő ingatlan(ok) tulajdoni lapja, vagy vagyonkezelést/használati jogot igazoló dokumentum

Konzorciumi együttműködési megállapodás támogatási kérelem benyújtásához (amennyiben releváns)

A Tolna Megyei Önkormányzat több – megyei települést érintő projektben indított beszerzési eljárást. E közbeszerzési eljárás keretében kerülne kiválasztásra az idősek nappali ellátásának tervdokumentációját készítő vállalkozó. A közbeszerzési eljárás előkészítés alatt van, még nem jelent meg. A pályázat várható beadási határideje 2022. március 31. Amennyiben a tervdokumentáció nem készül el a beadási határidőig, így a pályázat sem nyújtható be.

Szükségesnek ítéljük a támogatási kérelmet megalapozó dokumentum elkészíttetését.

A részletes tervezési programot Bátaszék Város Önkormányzat Képviselő-testülete a 177/2021.(V.28.) önkormányzati határozatával fogadta el.

A tervezési program kivonatos tartalma:

A cél egy új, idősek nappali ellátását biztosító építmény létrehozása, melyben magasabb szükségletű (30 fő), illetve demens (10 fő) személyeket látnak el.

Helyiségigények:

jelenlegi létszám 11 fő dolgozó részére,

30+10 fő ellátott részére,

200 fő részére népkonyha szolgáltatás igénybevételéhez,

fizikoterepiás funkcióra,

gyógytorna funkcióra,

Az új építményt a meglévő épületek elbontását követően az önkormányzati tulajdonú 943 hrsz. (kivett napközi otthon; 802 m2) és a megvásárolandó 944/1 hrsz. (kivett lakóház, udvar, gazdasági épület; 228 m2), 944/2 hrsz. (kivett udvar; 422 m2) ingatlanok együttesén kell létrehozni figyelemmel Bátaszék Város Önkormányzata Képviselő-testületének a helyi építési szabályzatról szóló 13/2020. (VII. 14.) Önkormányzati rendeletére.

A TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt előkészítése kapcsán, a pályázat benyújtásához szükséges megalapozó dokumentumok – helyszínrajz, vázlatrajz, műszaki leírás, eszközlista – elkészítése feladatok elvégzésére ajánlatok kerültek bekérésre.

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlatában az alábbi ellenszolgáltatást ajánlotta meg.

1. Az ajánlattevő neve: TIRINGER Kft.

7140 Bátaszék, Garay J. u. 8.

Ajánlati ár: 1.750.000,-Ft + 0% Áfa (AAM), azaz 1.750.000 Ft

1. Az ajánlattevő neve: INERCIA 2001 Szolgáltató Bt.

2400 Dunaújváros, Barátság út 15. fsz.4.

Ajánlati ár: 2.125.000,-Ft + 0% Áfa (AAM), azaz 2.125.000 Ft

1. Az ajánlattevő neve: Térhatás Építészeti és Mérnöki Kft.

7621 Pécs, Mária u. 31.

Ajánlati ár: 2.530.000,-Ft + 27% Áfa, azaz 3.213.000 Ft

A pályázat nyertessége esetén teljes egészében elszámolható költség lesz a vállalkozási díj.

Javasoljuk a TIRINGER Kft. (7140 Bátaszék, Garay J. u. 8.) ajánlattevővel bruttó 1.750.000,-Ft összeggel történő szerződéskötést.

***H a t á r o z a t i j a v a s l a t :***

**TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt pályázatának benyújtásához szükséges megalapozó dokumentumok készítésére vállalkozó kiválasztására**

Bátaszék Város Önkormányzata Képviselő-testülete;

1. a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt pályázatának benyújtásához szükséges megalapozó dokumentumok készítése tevékenység ellátására legalacsonyabb ajánlati árat tevő TIRINGER Kft.-t (7140 Bátaszék, Garay J. u. 8.) bízza meg,
2. a feladat ellátásához szükséges bruttó 1.750.000,- Ft vállalkozói díj kifizetését az önkormányzat 2022. évi költségvetésének terhére biztosítja.

*Határidő: 2022. február 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: TIRINGER Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár